《夜坐有感并简与讷教授》
宋代·李新

青灯微火照寒更，不信儒冠误此生。
翻觉广文官未冷，始闻工此辟初行。
三年宦竞秋萧瑟，一枕时情梦战争。
思过故园寻故老，旋持春酒看春耕。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。